دستونک
چو بے ترک ءُ الگار ھمچو کہ من
صدایاں گرفتار ھمچو کہ من
بہ بِی ہر کسے یار ھمچو کہ من
مہ بِی کس سُبکسار ھمچو کہ من
اے زِر چو منا ساکت ءَ ساکت اِنت
وتی اندر ءَ گار ھمچو کہ من
شپے گوں وتا دارگی اِنت منا
شپے گوں منا دار ! ھمچو کہ من
ہمک شپ کلاتے ڈِری اندر ءَ
جَنَگ بِی کماندار ھمچو کہ من
بَلاہیں یَہ حاموشی یے پاد کئے
شہ تئی مجلس ءَ یار ھمچو کہ من
چو من تنگدستے چو من عاجزے
حُدا ! مردمے چار ھمچو کہ من
میرساگر